**Seimo narės R. Baškienės pranešimas: AB „Šiaulių energija“ įgyvendintas projektas – puikus pavyzdys ir kitiems**

2012 m. liepos 20 d. pranešimas VIR

Liepos 19 d. AB „Šiaulių energija“ atidarė modernią termofikacinę elektrinę. Elektrinė kūrenama biokuru, todėl atsirado galimybė užtikrinti mažesnes šilumos kainas vartotojams nei  iki šiol, kol kurui buvo naudojamos importuojamos gamtinės dujos. Šiaulių termofikacinė elektrinė gamins ne tik šilumos energiją, kuria bus aprūpintas Šiaulių miestas, bet ir, įmontuoto turbogeneratoriaus pagalba, gamins elektros energiją.

„104 mln. Lt vertės projektas akivaizdžiai pasiteisins, nes vartotojams teikiamos paslaugos kaina dar šiemet sumažės apie 13 proc. Šio projekto įgyvendinimas dar labiau įtikina, kad ėjimas žaliosios energetikos keliu yra teisingas – kuriamos darbo vietos biomasės ruošimui, panaudojama vietinė, ženkliai pigesnė žaliava.

Šiaulių termofikacinės elektrinės atidarymas sulaukė didžiulio visuomenės susidomėjimo, tačiau nesudomino nei Vyriausybės, nei atitinkamų ministerijų atstovų. Kodėl ? Negi uolus siekimas statyti atominę elektrinę užgožia būtinybę domėtis tuo, kas pažangu, kas kokybiška ir patikima. AB „Šiaulių energija“ įgyvendintas projektas yra puikus pavyzdys ir kitiems“ – teigia  Seimo narė Rima Baškienė.

*Seimo narė Rima Baškienė, tel. 8 698 42173*